  Виталий Пронин 12-тӥ июне Ижысь Кызьпу арамаын ортчоз Гербер.Та шулдыръяськон шоркарын улӥсь удмуртъёс пӧлын тужгес яратоноез луиз ини.Гербер кутскоз 13 часэ. Кырӟась-эктӥсь коллективъёс - «Инвожо», «Тюрагай», «Ӟардон», «Эшъёс» но мукетъёсыз - шулдыр концерт дасязы. Вань мылкыд карисьёс быгатозы соосын ӵош кырӟаны но эктыны.Покчи куноос понна шудон площадка радъямын луоз. Егитъёсыз ӧте «Шунды» огазеяськон но. Пӧртэм шудонъёс но вожвылъяськонъёс радъялозы шундынылъёс но шундыпиос. Спортэз гажасьёс понна ӵошатсконъёс ортчозы. Арганчиосты, эктӥсьёсты но кырӟасьёсты возьма «Арганчи» площадка - татын соос асьсэлэсь быгатонлыкъёссэс возьматозы. Куноосты вите «Удмурт дунне» газетлэн редакциез но. Газетлэсь эшъёссэ паймытозы викторина, ӵошатсконъёс, шулдыръяськонъёс.Куноос ческыт ӝук сиёзы. Витиськом вань мылкыд карисьёсты!Людмила Чернова. Теги: Гербер Иж  